
ПРОГРАМНА СИСТЕМА
на ДЕТСКА ГРАДИНА № 143 „Щурче“



Основание, същност
Програмната система е разработена съгласно чл. 70, ал.1 от Закона за предучилищното и училищното образование и чл.29, ал.3 от Наредба № 5/03.06.2016г.на МОН,която се приема с Решение на Педагогическия съвет. 
Програмната система е цялостна концепсия за развитието на детето с подходи и форми на педагогическо взаимодействие, подчинени на обща цел. Тя е неотменна част от Стратегия за развитие на ДГ№143 „Щурче“ за периода 2024-2029 г. и реализира част от целите и дейностите за осигуряване среда за учене чрез игра, съобразена с възрастовите особености и гарантираща цялостното развитие на детето, и опазване на физическото и психическото му здраве.
Тя създава условия за придобиване на компетентности по образователни направления за всяко дете, отчита спецификата на детската градина, съответства на интересите, възможностите и възрастовите характеристики на децата.

       Подходи и форми на педагогическо взаимодействие
Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето.
При провеждането на педагогическото взаимодействие учителите използват игровата дейност за постигането на компетентностите по Наредба № 5 от 03.06.2016 г. за предучилищно образование.
Детска градина  №143 „Щурче” осигурява игрова дейност във всички видове организация на предучилищното образование през учебното и неучебното време.

Подходи на педагогическо взаимодействие:
Подходите, в постигане на глобалната цел на педагогическите специалисти от ДГ №143“Щурче“ ще прилагат в своята работа и които ще бъдат ключови са самостоятелност, инициативност при изпълнение на задачите, способност за комуникация и общуване, креативност и екипност в работата.  Водещи подходи: 
· игров подход – осигурява възможност на децата да формулират и реализират целенасочен игров замисъл; комуникират и общуват в различни игрови и други ситуации; развиват умения за самостоятелно или екипно решаване на познавателни задачи в различни ситуации.
· индивидуален подход към детската личност - създаване на условия всяко дете да действа индивидуално, да има свободен избор в дейностите, неограничени възможности за всяка ситуация с оглед цялостното му развитие;
· конструктивизъм - създаване на условия детето активно да моделира своето разбиране или знание чрез взаимодействие в различни дейности. Да предоставяме възможности за изява на децата, да ги подкрепяме, насърчаваме, улесняваме и тестваме в реални условия, да поддържаме интереса и мотивацията им. Да бъде конструктивно едно дете означава да учи активно, да решава проблеми, да пренася /трансферира/ наученото в реални условия, да решава различни казуси, проблемни задачи, да повишава своята самостоятелност и критично мислене. При този подход детето е ситуирано в центъра на онова, което правим в групата, в противовес на традициите и догмите, то е АКТИВНО действащ субект и личност в процеса на учене чрез игра. Конструктивизмът е „учене чрез участие”;
· включване на семейството като партньор на институцията;
· личностно ориентиран подход; Личностен и индивидуален - приемане на детето като значима личност,с уважение и достойнство,развиване на емоционалната интелигентност, съобразяване с уникалността на детето 
· функционално делово партниране - дете-дете, дете-учител, учител-родител;
· емоционално филтриране и изграждане на екип.
· Ситуационен и интегрален - създаване на динамична среда и условия за развиване на емоционални и социални умения у детето.
· Използване на Е-обучение и технологии  
· Синергетичен - обединяване усилията на всички възрастни за изграждане на здрави, креативни,емоционално устойчиви и активни личности.

Форми на педагогическо взаимодействие:
Педагогическото взаимодействие в ДГ №143„Щурче” се организира в основна форма и в допълнителни форми. Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.
 Основната форма на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебното време и осигуряват постигането на компетентностите по ДОС.
 В ДГ №143 „Щурче“ ще се провеждат основни форми на педагогическо взаимодействие по следните Образователни направления: 
 Български език и литература - Съдържанието на образователното направление е структурирано в шест образователни ядра: Свързана реч, Речник, Граматически правилна реч, Звукова култура, Възприемане на литературно произведение и Пресъздаване на литературно произведение. 
 Математика - Обемът на съдържанието по образователното направление е систематизирани в пет образователни ядра: Количествени отношения, Измерване, Пространствени отношения, Времеви отношения, Равнини фигури . 
 Околен свят - Съдържанието на образователното направление е структурирано в четири образователни ядра: Самоутвърждаване и общуване с околните, Социална и здравословна среда, Светът на природата и неговото опазване и Културни и национални ценности.
  Изобразително изкуство - Чрез организираната и системна работа по образователното направление децата развиват своите познавателни и изобразителни умения в три основни ядра: Художествено възприемане, Изобразителни материали и техники и Изобразително творчество.
  Музика - Обемът на съдържанието по образователното направление е систематизиран в четири основни ядра: Възприемане, Възпроизвеждане, Музика и игра и Елементи на музикалната изразност. 
 Конструиране и технологии - Обемът на съдържанието по образователното направление е систематизиран в четири основни ядра: Конструиране и моделиране, Обработване на материали, съединяване и свързване, Грижи и инициативност, Техника. 
 Физическа култура - Съдържанието на образователното направление е структурирано в четири образователни ядра: Естествено приложна двигателна дейност, Спортно-подготвителна двигателна дейност, Физическа дееспособност, Игрова двигателна дейност.
 Педагогическата ситуация е вид системно и методично изследване, така че от непостижима възможно най-добра форма да се премине към възможно най-ефективна и иновативна практическа реализация.
 Конкретното разпределяне на педагогическите ситуации по образователни направления се осъществява в седмично разпределение, разработено по възрастови групи от учителите на конкретната група, съгласно Наредба №5 / 03.06.2016г. за предучилищно образование. 


Разпределение на основните форми на педагогическо взаимодействие по образователни направления и възрастови групи:

	Образователни направления
	първа възрастова група
	втора възрастова група
	трета възрастова група
	четвърта възрастова група

	Български език и литература
	2
	2
	3
	4

	Математика
	1
	2
	2
	3

	Околен свят
	2
	2
	3
	3

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	2
	2
	2

	Физическа култура
	3
	3
	3
	3

	общ брой педагогически ситуации 

15
	
17
	
19




Седмично разпределение на основните форми на педагогическо взаимодействие по образователни направления и възрастови групи – Прил. №1

Конкретното разпределяне на педагогическите ситуации по образователни направления се осъществява в седмично разпределение.

Допълнителните форми /ДФ/ на педагогическото взаимодействие са тези, които се организират ежедневно по преценка на учителя в рамките на деня в детската група. Чрез тях се разширяват и усъвършенстват компетентностите по ДОС с цел разнообразяване живота на детето и цялостното му личностно развитие. Доплълнителните форми се организират извън времето за провеждане на педагогическите ситуации. Те могат да бъдат
 Самостоятелни дейности по избор на детето 
 Дейности,организирани от детския учител в сътрудничество с децата: 
· утринно раздвижване;
· различни видове игри - подвижни игри, дидактични, творчески, сюжетно ролеви игри  ;
· драматизации по художествени произведения;
· презентиране на детски таланти, творчески изяви,  
· празници и концерти ;
· културно-развлекателни дейности ;
· наблюдение и посещения на обекти от околната среда ;
· гражданско,здравно,екологично , интеркултурно образование;
· организиране на бяло и зелено училище;
· разходки, излети, екскурзии сред природата;
· работа в ателиета;
· работилнички с родители ;
· формиране на битови, здравни и хигиенни навици, етични форми на общуване и др.;
Могат да се осъществяват с цялата група, с подгрупа или индивидуално с определени деца.

Организация на деня – Дневен режим /Прил. №2 /

 

Тематичното разпределение осигурява ритмично и балансирано разпределение на съдържането по образователни направления и включва темите за постигане на отделни компетентности като очаквани резултати от обучението, както и методите и формите на проследяване на постиженията на децата.
Варианта за изработване на тематичното разпределение е по избор на учителите.  Темите, които ще се реализират в съответния месец имат глобален характер, реализират се чрез една или няколко ПС и дават възможност за придобиване на компетентностите от различните ОН. Тематичното разпределение може да се преструктурира при възникнали обстоятелства от обективен характер.


Проследяване на резултатите от предучилищното образование

Проследяването на постиженията на детето се осъществява от учителите на съответната група в началото и в края на учебното време по образователните направления. 
 Резултатите от проследяването на постиженията на детето се вписват в дневника на групата. 
 След изпълнение на дейностите по ал. 1 учителите информират родителите за индивидуалните постижения на детето. 
 В хода на предучилищното образование постиженията на детето се отразяват в детско портфолио. В края на предучилищното образование с цел осигуряване на продължаващо взаимодействие между родителите и образователните институции портфолиото им се предава. 

Методите за проследяване
 Текущи -  наблюдение, познавателни задачи, продукти от дейността на децата.
Периодични - Отчитане  равнището на усвоени знания, умения и отношения по различните образователни направления, според  ДОС в началото и в края на учебната година. В 14-дневен срок преди края на учебното време по чл. 12, ал. 1 учителят на съответната подготвителна група установява готовността на детето за училище. Готовността на детето за училище отчита физическото, познавателното, езиковото, социалното и емоционалното му развитие.
 ДГ№ 143„Щурче“, издава удостоверение за задължително предучилищно образование за децата от подготвителните възрастови групи в края на предучилищното образование.
  Удостоверението за задължително предучилищно образование се издава в срок до 31.05  на съответната учебна година и описва готовността на детето за постъпване в първи клас и е в съответствие с очакваните резултати. 
 Когато здравословното състояние на детето не позволява постъпване в първи клас и в удостоверението са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование.

Механизъм за взаимодействие между участниците в предучилищното образование

Предучилищното образование като процес на възпитание, социализация и обучение на децата се осъществява при взаимодействие и сътрудничество с родителите и други институции. Механизмът се определя от основния приоритет в Стратегията на детската градина - за работещо партньорство и добра координация, за разширяване на контактите и сътрудничеството с родители, родителски актив, институции и обществени организации. . Взаимоотношения между семейството и детската градина, трябва да са изградени върху основата на взаимно доверие, разбиране, взаимно уважение, непрекъснат диалог за практическо реализиране на общите възпитателни цели. 
Родителите са участници и партньори в предучилищното образование заедно с децата, учителите, директора и другите педагогически специалисти за постигане на целите на учебно-възпитателния процес, както и за формиране на положително отношение към детската градина

Сътрудничеството и взаимодействието между родителите и детската градина, се осъществяват при условия и по ред, определени с Правилника за дейността на ДГ№ 143 „Щурче“, чрез:
· Индивидуални срещи в удобно за двете страни време; 
 Родителски срещи;
  Проучване желанията и мненията на родителите; 
 Поддържане на родителски кътове с информация за работата в групата и индивидуалните постижения на всяко дете; различни форми на комуникация –сайт на детската градина, затворена група във ФБ,  съобщения.
 Провеждане на открити моменти; 
 Присъствие и участие на родителите в процеса на предучилищното образование; 
· оказаване на помощ под различна форма на групата и детската градина, включване в образователния процес чрез участие в „Ден на отворани врати” и открити моменти, общи проектни дейности, презентации от родители за деца, общи изяви .Работни срещи с родителите по определени теми за възпитанието и отглеждането на децата; превенция на здравето
 Повишаване на родителската активност чрез участие в дейностите, осъществявани в различните възрастови групи; 
 Съвместна работа с Обществения съвет и Родителските активи по групи;
  Други форми за комуникация. 
 Включване на родителите в подготовката, организацията и провеждането на традиционни и значими празници и развлечения, свързани с празничния календар на детската градина,базар и др.
Доверението и откритостта във взаимоотношенията между учителя и родителя са най-важната предпоставка за ефективно сътрудничество. Обмяната на информация и сътрудничеството са от съществено значение  за позитивното развитие на децата.
 Взаимодействие със 192 СУ „Христо Ботев“ , 
  Продължаване на контактите и съвместна дейност с: 
 - Общинска администрация, СО, СОС;
  Район „Панчарево“ 
 Районната и общинската комисия за борба срещу обществените прояви на малолетни и непълнолетни; 
 Дирекция „Социално подпомагане” - Отдел „Закрила на детето”.
  ОМЕП 
 - РУО на МОН; 
;  - Музеи, галерии и центрове за културно-развлекателна дейност; 
 - Спортни организации; 
 - Медии и издателства; 
 Органи на гражданска защита, пожарна охрана, полиция, 
  Институции и организации с насоченост здравеопазване и защита правата на децата. 
 Срещи с лекари, зъболекари, психолози и специалисти в различни области за отговори на въпроси, поставени от родители;
  Връзки с фондации, агенции и други институции с цел търсене на възможности за изяви на деца със заложби в различните видове изкуства. 
 Създаване и поддържане на трайни връзки с институции и организации, подпомагащи дейността на детската градина: 

Допълнителни образователни дейности срещу заплащане от родителите, които са извън дневната организация на ДГ№ 143„Щурче“
  Английски език 
 Приложно изкуство 
 Подвижни игри с топка 
 Съвременни танци и Логоритмика
· Фолкнетика

Забележка: Тези допълнителни дейности не затрудняват провеждането на основните и допълнителните форми в дневната организация; провеждат се извън занималните, в подходящи помещения.

В ДГ№143„ Щурче“ шест  от групите  работят с познавателните книжки на издателство „ Бит и Техника“- Златното ключе ,три от групите работят с Издателство Просвета „Чуден свят“


ПРОГРАМНАТА СИСТЕМА е неразделна част от СТРАТЕГИЯ ЗА РАЗВИТИЕ НА ДГ № 143 „Щурче“ за периода 2024г.-2029г. Приета е с решение №1/ 15.09.2026г. на ПС.
Тя е отворена система и може да бъде променяна съобразно възникнала необходимост / с решение на ПС/.

Данъчно-счетоводен наръчник – Нормативен сборник

